ಏಲಿಯನ್‍ನಂತೆ ಕಾಣಿಸಿಕೊಳ್ಳಲು, ಮೂಗು, ಕಿವಿ, ತುಟಿ ನಾಲಿಗೆ ಕತ್ತರಿಸಿಕೊಂಡ ವ್ಯಕ್ತಿ

ವಾಷಿಂಗ್ಟನ್: 32 ವರ್ಷದ ವ್ಯಕ್ತಿಯೋರ್ವ ತಾನು ಬ್ಲಾಕ್ ಏಲಿಯನ್ ಮಾದರಿ ಕಾಣಬೇಕೆಂದು ಬಯಸಿ ಮೂಗು, ಉಬ್ಬು, ಕಿವಿ, ತುಟಿ ಹಾಗೂ ನಾಲಿಗೆಯನ್ನು ಕತ್ತರಿಸಿಕೊಂಡಿದ್ದಾನೆ.

ಹೌದು. ಟ್ಯಾಟೂ ಮತ್ತು ದೇಹದ ಪೂರ್ತಿ ಚುಚ್ಚಿಸಿಕೊಂಡಿರುವ ಆಂಥೋನಿ ಲೋಫ್ರೆಡೋ ಎಂಬಾತ ತಾನು ನಿಜ ಜೀವನದಲ್ಲಿ ಏಲಿಯನ್ ರೀತಿ ಕಾಣಬೇಕೆಂದು ದೇಹದಲ್ಲಿ ಸಾಕಷ್ಟು ಬದಲಾವಣೆಗಳನ್ನು ಮಾಡಿಕೊಂಡಿದ್ದಾನೆ.

ಆಂಥೋನಿ ಲೋಫ್ರೆಡೋವನ್ನು ಇರುವುದನ್ನು ನೋಡಿ ಸಾಕಷ್ಟು ಮಂದಿ ಆಶ್ಚರ್ಯಗೊಳುತ್ತಾರೆ. ಅಲ್ಲದೆ ಈ ರೀತಿ ಬದಲಾಗಲು ಆಂಥೋನಿ ಲೋಫ್ರೆಡೋಗೆ ತಾಯಿ ಸಂಪೂರ್ಣ ಬೆಂಬಲ ನೀಡಿದ್ದಾರೆ. ಯಾಕೆಂದರೆ ನಿನ್ನೆ ಯುಕೆಯಲ್ಲಿ ಮದರ್ಸ್ ಡೇ ಇತ್ತು. ಈ ವೇಳೆ ಆಂಥೋನಿ ತಾಯಿಯೊಂದಿಗೆ ಇರುವ ಫೋಟೋವನ್ನು ಶೇರ್ ಮಾಡಿಕೊಂಡಿದ್ದು, ಅಮ್ಮ ಇದೆಲ್ಲಾ ನಿಜವಲ್ಲ, ಇದನ್ನು ನೋಡಿದಾಗ ನಿಮಗೆ ಕನಸಿನಂತೆ ಕಾಣಿಸಬಹುದು. ಆದರೆ ನಾನು ನಿಮ್ಮ ಮುಖದಲ್ಲಿ ನಗೆಬೀರಿಸಲು ಪ್ರಯತ್ನಿಸುತ್ತೇನೆ. ನಾನು ಗೆದ್ದವುಗಳಲ್ಲಿ ನೀವು ನನ್ನ ಮೊದಲ ಗೆಲುವು ಎಂದು ಕ್ಯಾಪ್ಷನ್ ಹಾಕಿಕೊಂಡಿದ್ದನು. ಈ ಪೋಸ್ಟ್‍ಗೆ ಈವರೆಗೂ 40 ಸಾವಿರ ಲೈಕ್ಸ್ ಬಂದಿದ್ದು, ತಾಯಿ ಪ್ರೀತಿಗಿಂತ ಪವಿತ್ರವಾದ ಪ್ರೀತಿ ಮತ್ತೊಂದಿಲ್ಲ ಎಂದು ನೆಟ್ಟಿಗರು ಕಮೆಂಟ್ ಮಾಡಿದ್ದಾರೆ.

ಏಲಿಯನ್ ಮಾದರಿ ಕಾಣಲು ಆಂಥೋನಿ ಲೋಫ್ರೆಡೋ ತನ್ನ ದೇಹದ ಮೇಲಿನ ಚರ್ಮವನ್ನು ತೆಗೆದು ಮೆಟಲ್ ಅಂಟಿಸಿಕೊಂಡಿದ್ದು, ತನ್ನ ತೋಳು, ಕೈ ಕಾಲು, ಬೆರಳು ಹಾಗೂ ತಲೆಯ ಹಿಂಭಾಗ ಕೂಡ ಬದಲಾವಣೆ ಮಾಡಿಕೊಳ್ಳಲು ಬಯಸುತ್ತೇನೆ ಎಂದು ಹೇಳಿಕೊಂಡಿದ್ದಾರೆ. ಅಲ್ಲದೆ ನೋಡಲು ಸುಂದರವಾಗಿದ್ದ ಆಂಥೋನಿ ಲೋಫ್ರೆಡೋ ತನ್ನ ದೇಹದಲ್ಲಿ ಮಾಡಿಕೊಂಡ ಬದಲಾವಣೆಗಳ ಕುರಿತಂತೆ ಯಾವುದೇ ಬೇಸರವಾಗಿಲ್ಲ ಎಂದು ತಿಳಿಸಿದ್ದಾರೆ.

ಬ್ಲಾಕ್ ಏಲಿಯನ್ ಪ್ರಾಜೆಕ್ಟ್ ಎಂಬ ಹೆಸರಿನಲ್ಲಿ ಆಂಥೋನಿ ದೇಹದಲ್ಲಿ ಮಾರ್ಪಾಡುಗಳನ್ನು ಮಾಡಿಕೊಂಡಿದ್ದು, ಈತ ತನ್ನ ಇನ್‍ಸ್ಟಾಗ್ರಾಮ್‍ನಲ್ಲಿ ಖಾತೆಯಲ್ಲಿ 345 ಸಾವಿರ ಮಂದಿ ಫಾಲೋವರ್ಸ್‍ಗಳನ್ನು ಹೊಂದಿದ್ದಾನೆ. ಈ ಹಿಂದೆ ಮೂಗು, ನಾಲಿಗೆಯನ್ನು ಕತ್ತರಿಸಿಕೊಂಡಿದ್ದ ವೇಳೆ ಈತ ಮಾತನಾಡಲು ಬಹಳ ಕಷ್ಟಪಟ್ಟಿದ್ದರೂ ಕೂಡ ತನ್ನ ಏಲಿಯನ್‍ನಂತೆ ಕಾಣಿಸುತ್ತಿರುವ ಬಗ್ಗೆ ಹೆಮ್ಮೆ ಪಡುತ್ತಾನೆ.